作者:無名氏
標題:春雪間早梅
內容:梅將雪共春。彩豔灼灼不相因。逐吹霏霏能爭密，排枝碎碎巧妝新。誰令香來滿坐，獨使淨斂無塵。芳意饒呈瑞，寒光助照人。玲瓏次第開已遍，點綴坐來頻。那是俱懷疑似，須知造化，兩各逼天真。熒煌清影初亂眼，浩蕩逸氣忽迷神。未許瓊花並重，將從玉樹相親。先期迎獻歲，更同歌酒佔茲辰。六華蠟蒂相輝映，輕盈敢自珍。